اسلواکی

اسلواکی اتا کشور هسته که مرکزی اروپای ِدله قِرار دانّه. ونه جمعیت حدوداً ۵٫۴ میلیون نفر و ونه نیشتنگا (=پایتخت) براتیسلاوا هسته. براتیسلاوا ۴۱۳ هزار نفر جمعیت دانّه. اسلواکی ِپول ِیکا یوروئه. این کشور غرب جه جمهوری چک و اتریش، شمال لهستون، شرق جه اوکراین و جنوب جه مجارستون ره راه دانّه.

این کشور ۱ ژانویه ۱۹۹۳، چکسلواکی جه استقلال پیدا هاکرده. اسلواکی سال ۲۰۰۴ اروپای اتحادیه و ۱ ژانویه ۲۰۰۹ یورو دله عضو بیّه. اسلواکی، اسلوونی و استونی سه‌تا کشور هستنه که سابقاً کمونیست بینه ولی اسا اروپای اتحادیه، یورو، شنگن و ناتو دله دَرنه.

حدود ۸۱ درصد این کشور دله اسلواکی‌تبارون، ۸٫۵ درصد از مجاری‌تبارون و دِ درصد جوگی هستنه. حدود ۱۳ درصد بی‌دین هستنه و حدود ۱۰ درصد هم نظرسنجی‌ها دله شه دین و باور ره نائوتنه. بقیه مسیحی هستنه که ویشته کاتولیک رومی ره په‌رووی کانّه.

 بن بنویشت 







رج:اروپا کشورون
رج:اسلاوی کشورون
رج:اروپا اتحادیه
رج:ناتو
رج:چکسلواکی